== Tidligere 2-kroner ==
=== 1875-1899 ===
Den første 2-krone i Danmark blev udsendt i [[1875]], i forbindelse med den [[Skandinaviske møntunion]], som skiftede fra rigsdaler og [[skilling]] til [[krone (møntenhed)|kroner]] og [[øre (møntenhed)|ører]], og gav hele [[Norden]] fælles møntenhed. De tre møntenheder hed ikke alene det samme, men var også lovlige betalingsmidler på tværs af landegrænserne. 2-kronen var på det tidspunkt den højeste skillemønt i Danmark, hvis man ser bort fra [[10-krone|10]]- og [[20-krone]]rne af [[guld]], som ikke blev brugt som skillemønt, men som garanti for [[sølv]]- og [[bronze]]mønternes værdi i guld.
Kultur Teknologi